[{"text_idx": "#000002", "text": "Cyfryngau cymdeithasol ydy\u2019r ffordd fwyaf poblogaidd i bobl gael mynediad i wybodaeth am, a chysylltu gyda, sefydliadau. Mae\u2019n hanfodol bod y wybodaeth sy\u2019n agored iddynt yn gyfoes ac yn gywir, a bod cysylltu gyda chi yn rhwydd. Bwriad y gyfres yma o ganllawiau byr ydy i ddysgu\u2019r hanfodion o ddefnyddio Facebook yn effeithiol fel sefydliad."}, {"text_idx": "#000003", "text": "Mae\u2019n debyg eich bod chi ar Facebook yn barod"}, {"text_idx": "#000004", "text": "Hyd yn oed os nad ydych chi wedi cyffwrdd mewn cyfrifiadur erioed, efallai bod gennych chi dudalen Facebook yn barod... neu sawl un!"}, {"text_idx": "#000005", "text": "Unwaith i chi gofrestru i Facebook, y cam cyntaf dylid ei wneud yw chwilio enw eich sefydliad. Pam? Rhag ofn eich bod yno\u2019n barod."}, {"text_idx": "#000006", "text": "Nid yw Facebook yn disgwyl i chi ymuno, os yw pobl yn siarad amdanoch chi, mae Facebook yn creu tudalen. Mae rhai defnyddwyr hefyd yn creu tudalennau a grwpiau, yn enwedig i leoliadau."}, {"text_idx": "#000007", "text": "Dyma oedd yn arfer ymddangos wrth i chi chwilio EVI:"}, {"text_idx": "#000008", "text": "Er yr amrywiad bychan yn yr enw a\u2019r manylion, mae\u2019n amlwg bod y rhain i gyd yn cyfeirio at yr un lleoliad."}, {"text_idx": "#000009", "text": "Mae yna sawl rheswm pam bod hyn yn broblem. Mae\u2019n ddryslyd gan nad oes posib gwybod pa un yw\u2019r tudalen swyddogol (os oes un o gwbl). Yn aml mae tudalennau answyddogol yn cynnwys gwybodaeth o Wikipedia ac/neu fewnbwn gan aelodau\u2019r cyhoedd \u2013 nid yw\u2019n ddibynadwy bob tro (nid yw Glyn Ebwy yng Nghas-gwent). Nid oes gennych chi unrhyw reolaeth dros y pethau dywedir. Yn ogystal ag achosi dryswch, mae\u2019n hollti eich cynulleidfa. Wrth gyfuno\u2019r tudalennau yma yn un bydd yna *9,169 o gefnogwyr a 871 yn dweud eu bod wedi bod yno."}, {"text_idx": "#000010", "text": "* Yn cymryd yn ganiataol bod pob \u2018hoffi\u2019 yn dod o ddefnyddiwr unigryw. Mewn gwirionedd roedd nifer o\u2019r defnyddwyr yma wedi hoffi sawl tudalen EVI."}, {"text_idx": "#000011", "text": "Nid yw\u2019r tudalennau answyddogol yma yn debygol o fod yn faleisus. Mae\u2019n fwy tebygol eu bod wedi\u2019u creu gan bobl sydd wedi tagio, adolygu neu wedi bod yn rhan o\u2019ch sefydliad fel arall ac eisiau siarad amdano. Edrychwch ar y dudalen answyddogol:"}, {"text_idx": "#000012", "text": "Mae\u2019n debyg bod y tudalen yma wedi\u2019i greu am fod defnyddiwr wedi tagio lleoliad llun ar Instagram (mae Facebook yn berchen arno). Nodwch fod yna ddiffyg gwybodaeth, gan gynnwys camlythreniad yng nghyfeiriad y wefan."}, {"text_idx": "#000013", "text": "Yn ffodus, mae\u2019n hawdd hawlio tudalennau answyddogol. Bydd hyn yn caniata\u0301u i chi eu cymryd drosodd neu gyfuno\u2019r rhain gyda thudalen swyddogol."}, {"text_idx": "#000014", "text": "Cliciwch ar \u2018Is this your business?\u2019 yn y gornel top ar y dde"}, {"text_idx": "#000015", "text": "Mae tudalen wedi\u2019i wireddu yn dangos yn uwch mewn canlyniadau chwilio ac yn cynnwys tic cysurol, yn cadarnhau ei fod yn swyddogol. Os oes rhif ffo\u0302n swyddfa wedi\u2019i restru yna mae cael eich gwireddu yn hawdd wrth i chi ateb galwad a theipio cod. Mae\u2019n werth gwneud."}, {"text_idx": "#000016", "text": "Ar o\u0302l gwireddu ein tudalen a\u2019i gyfuno gyda\u2019r tudalennau answyddogol, roedd y canlyniadau chwilio yn edrych llawer gwell:"}, {"text_idx": "#000017", "text": "Llawer mwy twt. Dim dryswch, a thic wedi\u2019i wireddu."}, {"text_idx": "#000018", "text": "Cofiwch, ni ddylid tynnu hawl pobl i siarad am eich sefydliad; dylid caniata\u0301u i hyn ddigwydd mewn un lle swyddogol (gyda\u2019r opsiwn o safoni os oes angen). Felly sicrhewch y gall pobl barhau i bostio ar y wal, tagio\u2019r dudalen, a bod yn rhan ohono. Dyma\u2019r neges dylid ei rannu \u2013 \u201cHei, diolch i ti am siarad amdanom ni \u2013 parhewch i wneud hynny ar y dudalen newydd, swyddogol\u201d yn hytrach nag \u201cni sydd yn rheoli nawr, felly wfft i chi\u201d."}, {"text_idx": "#000019", "text": "Nawr eich bod yn deall sut i hawlio\u2019ch presenoldeb ar-lein ar Facebook, cadwch lygaid am wefannau eraill ble mae posib gwneud yr un peth. O LinkedIn i Foursquare, mae yna ddigonedd o lefydd ble mae pobl yn siarad amdanoch chi. Sicrhewch eich bod yn rhan o\u2019r sgwrs."}, {"text_idx": "#000020", "text": "Nid i Facebook yn unig mae hyn yn wir. (Sgrinlun o fapiau Bing)"}, {"text_idx": "#000021", "text": "Os oedd yr erthygl yma yn gynorthwyol i chi, dilynwch ni ar Facebook am awgrymiadau a thriciau eraill!"}, {"text_idx": "#000022", "text": "Eisiau dysgu mwy? Cysylltwch am ein hyfforddiant cyfryngau cymdeithasol pwrpasol."}, {"text_idx": "#000023", "text": "Sign Up for ProMail ProMail is ProMo-Cymru\u2019s monthly newsletter on our projects, developments, services and training. It also sometimes features news from our partners and within the industry."}, {"text_idx": "#000024", "text": "Interested in working with us? Why not get in touch."}]